PATVIRTINTA

Skuodo Bartuvos progimnazijos direktoriaus 2017 m. spalio 12 d. įsakymu Nr.V1-197

**SKUODO BARTUVOS PROGIMNAZIJOS**

**MOKINIŲ MOKYKLINIŲ UNIFORMŲ DĖVĖJIMO**

**TVARKOS APRAŠAS**

**I SKYRIUS**

**BENDROJI DALIS**

1. Mokinių mokyklinė uniforma – pagarbos progimnazijai ir jos tradicijoms išraiška, ugdanti mokinių vidinę bei aprangos kultūrą, estetinį skonį.

2. Mokinių mokyklinę uniformą privaloma dėvėti visiems Skuodo Bartuvos progimnazijos mokiniams. Priešmokyklinio ugdymo grupės vaikams bei didelių ir labai didelių specialiųjų ugdymosi poreikių turinčių mokinių klasėse ši nuostata negalioja.

3. Mokinių mokyklinių uniformų dėvėjimo tvarkos aprašas buvo aptartas mokinių prezidentūroje, popamokinės veiklos klube, 1-8 klasių valandėlėse, tėvų susirinkimuose, Progimnazijos tarybos posėdyje.

**II SKYRIUS**

**MOKINIŲ MOKYKLINIŲ UNIFORMŲ DĖVĖJIMO TVARKA**

4. Progimnazijos mokiniai privalo dėvėti mokyklinę uniformą, kurios komplektą sudaro:

4.1. nurodyto modelio tamsiai mėlynos spalvos džemperis su progimnazijos logotipu ( 1-8 klasių mokiniams);

4.2. nurodytos medžiagos sarafanas (1-4 klasių mergaitėms);

4.3. nurodytos medžiagos sijonas (5-8 klasių mergaitėms);

4.4. tamsiai mėlynos spalvos liemenė (1-8 klasių berniukams);

4.5. klasikinės tamsiai mėlynos ar juodos spalvos kelnės arba klasikiniai tamsiai mėlynos ar juodos spalvos džinsai (1-8 klasių berniukams).

5. Mokinių mokyklinė uniforma visada turi būti švari ir tvarkinga.

6. Kasdieną galima dėvėti tik vieną mokyklinės uniformos komplekto dalį.

 7. Mokyklinės uniformos komplektą (papildant baltais marškiniais, marškinėliais ir kt.) privaloma dėvėti per šventes, dalykines olimpiadas, konkursus, viktorinas, varžybas bei atstovaujant progimnazijai už jos ribų kitose įstaigose, renginiuose.

8. Mokinių mokyklinių uniformų vidinėje pusėje būtina pažymėti mokinio vardą, pavardę ir klasę.

9. Paskutinį mėnesio penktadienį, vykdant įvairias mokinių prezidentūros organizuojamas akcijas, mokiniai pamokose gali būti tvarkingai apsirengę, tačiau uniformą dėvėti nebūtina.

10. Be mokyklinės uniformos mokinys į progimnaziją gali atvykti edukacinių išvykų, akcijų, ekskursijų ar kitų renginių metu, suderinus su mokytojais.

11. Sportinė apranga ir avalynė dėvima per kūno kultūros pamokas. Technologijų pamokų metu, esant būtinybei, vilkimas darbo chalatas, ryšima prijuostė ar kt.

**III SKYRIUS**

**MOKINIŲ UNIFORMOS DĖVĖJIMO PRIEŽIŪRA IR SKATINIMAS**

12. Mokinių mokyklinių uniformų dėvėjimo priežiūrą vykdo progimnazijos administracijos atstovai, klasių vadovai, dalykų mokytojai, kurie taiko prevencines poveikio priemones (pokalbiai su mokiniais, jų tėvais/globėjais, rūpintojais).

13. Kartą per mėnesį progimnazijos administracija vykdo mokinių mokyklinių uniformų dėvėjimo patikrą.

14. Mokinį, kasdien tvarkingai dėvintį mokyklinę uniformą, klasės vadovas paskatina žodiniu pagyrimu, padėkoja mokinio tėvams (globėjams, rūpintojams).

15. Klasei, kurios mokiniai tvarkingai ir nuolatos dėvi mokyklinę uniformą, skiriama administracijos padėka.

**IV SKYRIUS**

**MOKINIŲ UNIFORMOS ĮSIGIJIMO SĄLYGOS**

16. Mokinio mokyklinė uniforma įsigyjama mokinių tėvų (globėjų, rūpintojų) lėšomis.

17. Mokiniai ir jų tėvai (globėjai, rūpintojai) mokyklinę uniformą progimnazijoje užsisako kiekvienų kalendorinių metų gegužės mėnesį iš Uždarosios akcinės bendrovės „TOMETA“ atstovo, įmokėję dalį mokyklinės uniformos kainos.

18. Mokinių tėvai (globėjai, rūpintojai) gali užsakyti savo vaikams mokyklinę uniformą ir individualiai kreipdamiesi į šio tvarkos aprašo 16 punkte paminėtą įmonę (adresu – Taikos prospektas 84, Klaipėda, tel. Nr. 8 46 311970) ir susitardami asmeniškai.

19. Naujai pasiūtas mokinių mokyklines uniformas gamintojas atveža ar atsiunčia į progimnaziją prieš naujų mokslo metų pradžią (kiekvienų kalendorinių metų rugpjūčio mėnesį) arba individualia tvarka.

**V SKYRIUS**

**MOKINIŲ DRAUSMINIMAS**

20. Mokiniams pažeidus mokyklinės uniformos dėvėjimo tvarką yra taikomos šios drausminimo priemonės:

20.1. mokinį pirmą kartą pastebėjus be mokyklinės uniformos, klasės vadovas išsiaiškina priežastis, praveda pokalbį su mokiniu;

20.2. situacijai pasikartojus, mokinys rašo raštišką paaiškinimą klasės vadovui. Klasės vadovas mokiniui pareiškia pastabą žodžiu ir apie mokinio nenorą vilkėti mokyklinę uniformą informuoja mokinio tėvus (globėjus, rūpintojus);

20.3. mokiniui tendencingai ir piktybiškai pažeidinėjant mokyklinės uniformos dėvėjimo tvarkos aprašą, jis yra kviečiamas pokalbiui su mokyklos administracija, gali būti taikoma drausminė priemonė – direktoriaus rašytinis įspėjimas informuojant mokinio tėvus (globėjus, rūpintojus);

20.4. jei klasėje yra sistemingai pažeidinėjamas mokinių mokyklinės uniformos dėvėjimo tvarkos aprašas, tos klasės mokiniai netenka galimybės paskutinį mėnesio penktadienį vilkėti laisvai pasirinktą aprangą.

**VI SKYRIUS**

**BAIGIAMOSIOS NUOSTATOS**

21. Su mokinių mokyklinių uniformų dėvėjimo tvarkos aprašu klasių vadovai mokinius supažindina pasirašytinai (1 priedas).

22. Mokinių mokyklinių uniformų dėvėjimo tvarkos aprašo laikymąsi nuolat stebi progimnazijos administracijos atstovai, klasių vadovai, mokinių prezidentūra.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

**Su „Skuodo Bartuvos progimnazijos mokinių mokyklinių uniformų dėvėjimo tvarkos aprašu“ susipažinau:**

|  |  |  |  |  |
| --- | --- | --- | --- | --- |
| Eilės Nr. | Mokinio pavardė, vardas | Klasė | Data  | Mokinio parašas |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| 5 |  |  |  |  |
| 6 |  |  |  |  |
| 7 |  |  |  |  |
| 8 |  |  |  |  |
| 9 |  |  |  |  |
| 10 |  |  |  |  |
| 11 |  |  |  |  |
| 12 |  |  |  |  |
| 13 |  |  |  |  |
| 14 |  |  |  |  |
| 15 |  |  |  |  |
| 16 |  |  |  |  |
| 17 |  |  |  |  |
| 18 |  |  |  |  |
| 19 |  |  |  |  |
| 20 |  |  |  |  |
| 21 |  |  |  |  |
| 22 |  |  |  |  |
| 23 |  |  |  |  |
| 24 |  |  |  |  |
| 25 |  |  |  |  |
| 26 |  |  |  |  |
| 27 |  |  |  |  |
| 28 |  |  |  |  |
| 29 |  |  |  |  |
| 30 |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |